ETC ดีดแรง 10% รับข่าวเข้า “FTSE SET Shariah Index” มีผล 20 ธ.ค.นี้
ETC ดีดแรง 10% หลังได้รับคัดเลือกเข้าคำนวณดัชนี FTSE SET Index Series รอบใหม่ มีผล 20 ธ.ค โดยเป็นหนึ่งในหลักทรัพย์ที่ได้เข้าดัชนี FTSE SET Shariah Index  
8 ธ.ค. 2564

ผู้สื่อข่าวรายงานว่าวันนี้ (8 ธ.ค. 2564) ราคาหุ้น บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC ณ เวลา 12:04 น. อยู่ที่ระดับ 3.20 บาท เพิ่มขึ้น 0.28 บาท หรือ 9.59% โดยทำจุดสูงสุดที่ 3.24 บาท และทำจุดต่ำสุดที่ 2.96 บาท ด้วยมูลค่าการซื้อขาย 318.41 ล้านบาท

โดยราคาหุ้น ETC ปรับตัวขึ้นร้อนแรงตอบรับประเด็น กรณีตลาดหลักทรัพย์แห่งประเทศไทย (ตลท.) และ FTSE Russel มีการประกาศหุ้นที่ได้รับคัดเลือกเข้าคำนวณดัชนี FTSE SET Index Series รอบใหม่ ที่มีผลตั้งแต่วันที่ 20 ธ.ค. 2564 ทั้งนี้พบว่ามีชื่อ ETC เป็นหนึ่งในหลักทรัพย์ที่ได้เข้าดัชนี FTSE SET Shariah Index